CELEX: 32004R1455
Language: bg
Date: 2004-08-16 00:00:00
Title: Регламент (ЕО) № 1455/2004 на Комисията от 16 август 2004 година относно разрешението за 10 години на Avatec 15 % при храненето на животни, добавка от групата на кокцидиостатиците и други медицински веществаТекст от значение за ЕИП.

Важна правна забележка

|

32004R1455

Официален вестник n° L 269 , 17/08/2004 стр. 0014 - 0016 Официален вестник n° L 183 , 05/07/2006 стр. 0073 - 0075

		20040816Регламент (ЕО) № 1455/2004 на Комисиятаот 16 август 2004 годинаотносно разрешението за 10 години на Avatec 15 % при храненето на животни, добавка от групата на кокцидиостатиците и други медицински вещества(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 70/524/ЕИО на Съвета от 23 ноември 1970 г. относно добавките при храненето на животни [1], и по-специално член 9ж, параграф 5, буква б) от нея,като има предвид, че:(1) В съответствие с Директива 70/524/ЕИО, кокцидиостатиците, включени в приложение I към посочената директива преди 1 януари 1988 г. бяха разрешени временно, считано от 1 април 1998 г., и бяха прехвърлени към глава I от приложение Б с оглед тяхното преразглеждане като добавки, свързани с отговорно лице за пускането им в обращение. Продуктът с натриев лазолацит, Avatec 15 %, е добавка, която принадлежи към групата "Кокцидиостатици и други медицински вещества", изброени в глава I от приложение Б към Директива 70/524/ЕИО.(2) Лицето, отговорно за пускането в обращение на Avatec 15 %, подаде заявление за разрешение и досие, в съответствие с член 9ж, параграф 2 и член 9ж, параграф 4 от настоящата директива.(3) Член 9ж, параграф 6 от Директива 70/524/ЕИО разрешава автоматичното продължаване на периода на разрешението за въпросните добавки, докато Комисията вземе решение в случаите, когато поради причини извън контрола на притежателя на разрешението, не може да се вземе решение по отношение на определено заявление преди крайната дата на валидност на разрешението. Тази разпоредба е приложима към разрешението на Avatec 15 %. На 26 април 2001 г. Комисията поиска от Научния комитет по хранене на животните пълен анализ на риска и съответно това искане беше прехвърлено към Европейския орган за безопасност на храните. По време на периода за преразглеждане бяха направени няколко искания за допълнителна информация, които направиха невъзможно преразглеждането да се завърши в рамките на периода от време, който се изисква по силата на член 9ж.(4) Научната група за добавките и продуктите или веществата, които се използват при храненето на животните, прикрепена към Европейския орган за безопасност на храните, представи положително становище по отношение на сигурността и ефикасността на Avatec 15 %, когато се използва при пилета за угояване и при пилета, които се отглеждат за кокошки носачки.(5) Преразглеждането на Avatec 15 %, проведено от страна на Комисията показва, че съответните условия, посочени в Директива 70/524/ЕИО, са изпълнени. Следователно Avatec 15 % трябва да бъде разрешен за 10 години като добавка с разрешение, свързано с отговорно лице за пускането им в обращение, и трябва да бъде включен в глава I от списъка, посочен в член 9у, буква б) от настоящата директива.(6) След като разрешението на добавката вече ще включва отговорно лице за пускането ѝ в обращение и това разрешение заменя предишното, което не включва наличието на определено лице, е удачно второто да се заличи.(7) Тъй като няма причини с оглед безопасността, които да налагат незабавното изтегляне на продукта натриев лазолацит от пазара, е удачно да се разреши преходен период от шест месеца за освобождаването от наличните складови наличности от добавката.(8) Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩИЯ РЕГЛАМЕНТ:Член 1Глава I от приложение Б към Директива 70/524/ЕИО се изменя, както следва: Добавката lasalocid sodium, която принадлежи към групата "Кокцидиостатици и други медицински вещества", се заличава.Член 2Добавката Avatec 15 %, която принадлежи към групата "Кокцидиостатици и други медицински вещества", както е посочено в приложението към настоящия регламент, се разширява за употреба при храненето на животните при условията, заложени в настоящото приложение.Член 3Разрешава се период от шест месеца от влизането в сила на настоящия регламент, за да се изчерпят съществуващите количества на склад от веществото натриев лазолацит.Член 4Настоящият регламент влиза в сила на третия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 16 август 2004 година.За КомисиятаDavid ByrneЧлен на Комисията[1] ОВ L 270, 14.12.1970 г., стр. 1. Директива, последно изменена с Регламент (ЕО) № 1289/2004 на Комисията (ОВ L 243, 15.7.2004 г., стр. 15).--------------------------------------------------20040816ПРИЛОЖЕНИЕРегистрационен номер на добавката | Наименование и регистрационен номер на лицето, което е отговорно за пускането в обращение на добавката | Добавка (търговско наименование) | Състав, химическа формула, описание | Биологичен вид или категория на животното | Максимална възраст | Минимално съдържание | Максимално съдържание | Други разпоредби | Край на периода на разрешението |Милиграм активно вещество на килограм готова храна за животни |Кокцидиостатици и други медицински вещества"Е 763 | Alpharma (Belgium) BVBA | Натриев лазалоцит А 15 g/100 g (Avatec 15 % cc) | Състав на добавката: Натриев лазалоцит А: 15 g/100 gБрашно от царевични кочани: 80,95 g/100 gЛецитин: 2 g/100 gСоево масло: 2 g/100 gЖелезен оксид: 0,05 g/100 gАктивно вещество: Натриев лазалоцит А, C34H53O8Na,CAS номер: 25999-20-6,натриева сол на 6-[(3R, 4S, 5S, 7R)-7-[(2S, 3S, 5S)-5-етил-5-[(2R, 5R, 6S)-5-етил-5-хидрокси-6-метилтетрахидро-2H-пиран2- ил]-тетрахидро-3-метил-2-фурил]-4- хидрокси-3,5-диметил-6-оксононил]-2,3- крезотова киселина, произведена от Streptomyces lasaliensis subsp. Lasaliensis (ATCC 31180)Свързани замърсители:Натриев лазалоцит B-E: ≤ 10 % | Пилета за угояване | — | 75 | 125 | Употребата е забранена за поне последните пет дни преди клането. Моля посочете в инструкциите за употреба: "Опасно за еднокопитни видове животни.""Тази храна за животни съдържа йонофор: едновременното прилагане с други медицински препарати може да бъде противопоказано." | 20 август 2014 г. |Пилета, които се отглеждат за кокошки носачки | 16 седмици | 75 | 125 | Употребата е забранена за поне последните пет дни преди клането. Моля посочете в инструкциите за употреба: "Опасно за еднокопитни видове животни.""Тази храна за животни съдържа йонофор: едновременното прилагане с други медицински препарати може да бъде противопоказано." | 20 август 2014 г." |--------------------------------------------------